Sunteți supravegheați.
Guvernul deține un sistem secret.
O mașinărie care vă spionează, la orice oră, în fiecare zi.
Știu, pentru că eu am creat-o.
Am conceput-o ca să detecteze acțiuni teroriste, dar observă tot.
Crime violente, în care oamenii obișnuiți sunt victime. Oameni ca voi.
Sunt crime pe care Guvernul le consideră irelevante.
Ei nu vor reacționa, așa că am decis s-o fac eu.
Dar aveam nevoie de un partener.
Unul capabil să intervină.
Vânați de către autorități, trebuie să acționăm în secret.
Nu ne veți găsi niciodată.
Dar, victimă sau agresor, dacă numărul tău apare, te vom găsi !
Ai dat de puștiul ăla ?
Nu, încă îl caut.
Și-am zis că nu e de încredere. Întotdeauna a fost nesăbuit.
Când ești pregătit, dle Reese. Sunt aici.
Tu de unde ai apărut ?
Printr-o breșă în continuumul spațiu-timp.
Nu chiar.
Am simțit că mi-e violată intimitatea. Dar să lăsăm asta...
- Avem treabă. Au apărut numere. - Cum adică "numere" ?
Așa se folosește pluralul. Nu e doar unul. Sunt patru numere.
Claire Ryan, 42 de ani, lector la NYU.
Matt Duggan, 33 de ani, ospătar. Wendy McNally, 29 de ani, coafeză.
Și Paula Vasquez, 23 de ani, șomeră.
Par a fi aleși la întâmplare.
De obicei, când primim asemenea grupuri de numere,
există o anumită conexiune.
Deci unul din ăștia patru ar putea încerca să-i omoare pe ceilalți.
Pot fi toți victime sau ucigași... Oricum ar fi, trebuie acționat rapid.
Numărul lui Claire a sosit primul. Strada Wilson, numărul 242, apartament3C.
Apropo de intimitate...
Ai grijă ce cauți, dle Reese, că s-ar putea să găsești !
Trebuie să-ți spunem direct... Unele lucruri nu se leagă.
Cum ar fi ?
Te-ai dus să te întâlnești cu informatorul,
Nashus Drake, zis și Dop, o sursă de încredere, zici tu.
El te împușcă în piept. Din fericire, purtai vestă.
Urma să te ucidă, dar e doborât de un trăgător necunoscut.
E așa cum am declarat.
În declarație, n-ai menționat de unde a apărut acest necunoscut.
Fiindcă nu știu.
Nu scrie nici de ce a făcut-o.
Poate c-o fi văzut că eram în pericol.
- Deci îi pasă de tine. - Mă-ndoiesc că dă doi bani...
Dar e același om pe care-l vânezi de trei luni ?
Așa cum am declarat, cred că da.
Cel pe care aparent încerci să-l bagi la închisoare...
- Îți salvează viața ? - "Aparent". Foarte isteț !
Știi ce-ar fi isteț ?
Să te prefaci că-l vânezi, când tu, de fapt, lucrezi pentru el.
Cred c-am terminat discuția.
Ziceți-mi ceva, dnă detectiv... A luat legătura cu dumneata ?
Ați vorbit ?
Aveți declarația mea.
Nu mai discutăm fără să fie avocatul meu de față.
Se tot agita, se mișca înainte și înapoi...
Într-un final, își pune masca, intră cu capul în ușă și leșină.
Uitase să-și facă găuri pentru ochi în mască !
Bună, Carter.
Ai fost împușcată. Ia-ți liber !
Vesta mea a fost împușcată. Ea se poate odihni.
Cum merge cu ancheta internă ?
Ca de obicei. Ăștia te fac să te simți ca și cum ți-ai omorât mama.
Sunt consemnată la birou, iar tu vei lucra cu Olson.
Grozav ! Detectivul "Fericire" !
- Ce le-ai zis despre informator ? - Adevărul.
C-a fost ucis de un necunoscut.
- L-ai văzut mai bine de data asta ? - Nu i-am văzut fața.
Poate că e mai bine așa... Ar fi greu.
N-ai ști dacă să-i mulțumești sau să-l arestezi.
Nu, ar fi o decizie ușoară.
L-aș aresta.
Dacă ai nevoie de ceva, te poți baza pe mine.
Bine.
Sunt la apartamentul lui Claire. S-a întâmplat ceva.
Scuză-mă !
- Finch. - Dle Reese...
Ai spus că mașinăria va furniza numerele la timp.
N-a făcut-o.
Ce avem aici ?
Numele victimei e Claire Ryan. Era profesoară, locuia singură.
Se pare c-a fost bătută.
Și împușcată în cap, de-aproape.
Pare c-ar fi dat de bani. Blu-ray, tabletă nouă, pantofi...
Pantofi scumpi ! Jimmy Choo, Manolo Blahnik.
Cumpărați azi. Ce mai știm despre victimă ?
- Te-am întrebat ceva, Fusco. - Ce anume ?
Am terminat cu casa. Ajută-mă să-i caut pe cei trei rămași !
Sunt mai util aici, caut conexiuni între ei.
E inutil, dacă-s toți morți.
Tu ești expert în găsirea oamenilor.
Nu pot găsi trei persoane simultan și nu vreau să mai moară vreunul.
Am nevoie de tine aici.
- Sunt pe drum. - O caut pe Wendy. Fusco, pe Paula.
- Îl poți găsi pe Matt ? - Cred că da.
Plec acum.
Ce naiba cauți aici ? Nu tu ai ucis-o, nu ?
Lionel, după ce-am trecut prin atâtea...
- Exact. - De ce nu lucrezi cu Carter ?
E consemnată, până se încheie ancheta ei.
Un pistolar necunoscut i-a produs neplăceri.
- Nu știi nimic despre asta, nu ? - Nu.
Găsește-o pe această Paula ! Adresa e scrisă pe spate.
- Supravegheaz-o ! - "Paula Vasquez".
- De ce ? - Să n-ajungă ca doamna de la etaj.
Crezi că s-ar putea ?
Știu că nu, fiindcă tu ai încasa un glonț pentru ea.
Amuzant ! Cum rămâne cu crima pe care ar trebui s-o investighez ?
Paula ar putea avea legătură cu cazul ăsta. N-o scăpa din ochi !
- Cine mi-a umblat pe birou ? - Carter ! Vino aici !
Ce mai știi despre tipul de la Forțele Speciale ?
Tot ce știu e scris în dosarul pe care-l citește omul ăsta.
Îl urmărești de luni de zile, dar nu știi cum arată ?
E înalt, poartă costum, uneori merge pe motocicletă. Atât știu.
E treabă serioasă !
Lăsându-l să fugă, ai creat o problemă pentru noi toți.
Nu l-am lăsat să fugă. Am încercat să-l prind pe nenorocit.
El l-a împușcat pe informator ?
Nu răspund, până nu aflu cine mă întreabă.
Răspunde sau îți vei preda insigna !
Da, el a fost.
Asta-i tot, dnă detectiv.
Finch, sunt la salonul lui Wendy.
Totul pare în ordine.
Așteaptă puțin !
O semnătură, vă rog !
- Mulțumesc. - Pardon !
Bună.
Te pot ajuta cu ceva ?
Eu...
- Vreau să fac o programare. - Spălat și tuns ?
O frizură mai modernă ? O schimbare de stil ?
Asta e culoarea naturală sau ți-ai vopsit părul ?
E...
Sexy, oricum ar fi.
- Ești singur ? - Ce ?
Singur ? Da.
E celibatar, fetelor !
Voiam doar o programare.
Iartă-mă, dar nu te las să ieși așa pe stradă !
Fir-ar !
Dle Reese, îl urmăresc pe amicul Matt Duggan.
Se pare că trece printr-o criză a vârstei.
Și-a dat demisia și acum își cumpără o motocicletă. Stai puțin !
A murit mătușa mea de la Boston. Mi-a lăsat moștenire niște bănuți.
Am zis să-mi îndeplinesc un vis.
Vin într-un minut, dragule !
Da, își cumpără un Ducati. Plătește cu banii jos.
Și Claire, femeia ucisă, cheltuia mulți bani.
Uită-te-n jur, Finch ! Îl urmărește cineva pe tip ?
Nu prea mă pricep la asta.
- Nimeni, din ce văd. - Fii cu ochii în patru !
Și mă mai suni.
- Lionel ? - Am pierdut-o pe fata aia, Paula.
- M-a văzut și a fugit. - Bine lucrat, dle detectiv !
Îmi pare rău !
Încă ceva... Cred c-a cumpărat un pistol.
Ai pierdut-o și s-a și înarmat ?
Ar fi bine să-ți vezi de... slujba ta obișnuită.
Scuză-mă ! O aștept pe Wendy.
Îmi pare rău, a trebuit să plece. Era o urgență.
- Sunt liberă. Mă ocup eu de tine. - Nu, mersi. Finch, ce-ai aflat ?
Omul nostru iese din reprezentanța moto.
A dat comandă și un avans.
Nu-l scăpa din ochi ! Ambele fete au fugit.
Stai puțin !
- Cineva a lăsat un cărucior. - Ce tot spui ?
E un cărucior lângă mașină. Nu știu unde e mama...
Uite-o acolo !
- Doamne ! E o bombă. - Aruncă-te la pământ !
Trebuie să-l avertizez.
Finch, ai pățit ceva ?
Harold !
Am văzut accidentul.
Doamne ! E mort.
- Ce-i aia ? - Cred că e cocaină.
Trebuia să fi fost mai agil. Nicio mamă nu lasă căruciorul așa.
Purta ochelari de soare și o eșarfă, să-i acopere fața.
- Finch. - Dacă-l avertizam, ar fi trăit acum.
Nu puteai să-l salvezi. Treci peste asta !
Să ne concentrăm pe cele care mai trăiesc.
- Wendy și Paula. - Am căutat legături.
N-am găsit niciuna. N-au lucrat împreună, nu-s prietene.
Paula nu are activitate on-line.
Ori e paranoică, ori îi place anonimatul.
- Le pot înțelege pe ambele, dar... - Conexiuni, Finch !
Da, iartă-mă ! Telefoanele caută permanent semnal Wi-Fi.
Ele memorează ultimele 100 de rețele folosite.
Am preluat aceste date din telefoanele lui Matt, Wendy și Claire.
Încerc să aflu pe unde au fost toți în ultimele 24 de ore...
Să văd dacă s-au intersectat.
Roosevelt Drive, ora 23:57.
Toți au fost în același loc, timp de patru minute. De ce ?
Văd pe site-ul autorităților că acolo a fost un accident cu morți.
Nu e scris numele persoanei decedate.
Asta e conexiunea.
Între cei trei, nu și cu paranoica de Paula.
Nu avem telefonul ei, deci nu știm unde era în noaptea aia.
A cumpărat o armă. Ar putea fi ucigașa.
- Trebuie să dai de Wendy. - Am încercat.
Dar apartamentul ei e gol și și-a lăsat telefonul acasă.
I-am găsit o singură rudă, pe Sue, mama ei. Locuiește în Putnam County.
- Ce faci, Carter ? - M-am plictisit.
Am zis să te ajut un pic cu cazul tău !
Am verificat amprentele lui Claire Ryan, victima.
A fost de față la acest accident, acum două nopți.
Amprentele ei erau pe mașină. Și ale ăstuia, Matt Duggan.
Se pare c-au încercat să-l ajute pe cel aflat în mașină...
- Dar tipul murise în impact. - Mi-a scăpat ceva.
- Și cum ne ajută asta ? - Claire e moartă. La fel și Matt.
A murit într-o explozie, ieri.
Ar putea fi o coincidență,
doar că Matt tocmai își cumpărase un Ducati nou, cu banii jos.
Și Claire fusese la cumpărături.
Au fost la locul accidentului. Amândoi aveau bani.
- Amândoi au murit. - Or fi găsit bani în mașină.
- Cine conducea ? - Jamie, fiul congresmanului Hallen.
Fiu de congresman ? Cum de s-a mușamalizat ?
Congresmanul e-n comisia de anchetă a băncilor de pe Wall Street.
- Și prieten al sindicatelor din poliție. - De-aici și bunăvoința...
A fost un accident ?
Se pare că era drogat și conducea cu viteză.
În mașină s-a găsit doar o broșură,
a unei fundații de caritate pentru copiii din Haiti.
Ar trebui să mă duc să verific ce-au înregistrat camerele din trafic.
Cred c-ar trebui să rămâi la birou, cum a zis căpitanul.
Lionel, ce plăcere !
Victima, Claire Ryan, are legătură cu fiul congresmanului Hallen.
A murit într-un accident rutier. Informează-ți amicul cu ochelari !
- Te aud, dle detectiv Fusco. - Sigur că da. Te salut și eu.
Au existat două seturi de amprente pe mașina lui Jamie Hallen.
Ale lui Claire și ale lui Matt Duggan.
- El a fost ucis... - Ieri, într-o explozie.
- Hallen conducea pe Roosevelt Drive ? - Parcă era secret.
De-acolo trebuie să fi luat banii.
- Există ceva ce nu știți ? - Da.
Ce mai face Carter ?
Rezistă. E greu să-ți faci treaba, când ești blocat la birou.
Vom sta cu ochii pe ea, să ne asigurăm că e bine.
Lasă-ți telefonul deschis când vei vorbi cu congresmanul Hallen !
Mă asculți tot timpul ?
Da. Și-ți aud prea des gazele intestinale.
Ai putea să-ți ții telefonul în buzunarul de la piept ?
- Ai murit acolo, Fusco ? - Ține-ți chiloțeii pe tine ! Ies acum.
Dacă vă pot ajuta cu ceva, să mă sunați !
Îți mulțumesc mult, Davis.
Încă o dată, condoleanțe, dle congresman.
- Îți mulțumesc. - Poliția e aici.
- Detectivii Olson și Fiasco ? - Fusco.
De ce-ați venit ?
Am discutat deja cu unul de-ai voștri despre accident.
Mai avem câteva întrebări.
E posibil să aibă legătură cu alt caz. Unde a fost fiul dvs. în noaptea aia ?
La o petrecere, acasă la Davis Bannerman.
Venea spre casă când a fost ucis.
Dvs. verificați banca lui Bannerman, iar fiul dvs. petrece cu el ?
Nici mie nu mi-a convenit, dar nu-i pot controla viața socială.
- Fiul dvs. avea mulți bani la el ? - Habar n-am.
- Ce relevanță ar avea asta ? - Doi oameni au fost uciși.
Credem că ambii au fost la locul accidentului. Și au găsit bani în mașină.
- Nu știu ce să spun. Îmi pare rău. - Făcea trafic de droguri ?
E mort. Nu putem s-o lăsăm așa ?
Au mai murit și alți doi oameni, deci nu putem. Vindea droguri ?
M-am temut că ar fi făcut ceva ce n-ar fi trebuit.
Avea de-a face cu oameni cu care n-ar fi trebuit să discute.
E tot ce pot să vă spun.
Va trebui să vorbim cu Bannerman.
Atâta timp cât nu luați de bun ceea ce vă spune. Nu suntem prieteni.
Una din astea a fost găsită în mașină. E fundația lui ?
Da. Așa-mi place să-l consider, unul care a făcut fapte bune.
Ai plecat de la Bannerman, dar nu te duceai acasă, nu, Jamie ?
- Ăsta e noul tău telefon ! - Mersi.
- I-ai zis ceva mamei ? - Să fim în siguranță, mai întâi.
Ai auzit despre tipu' ăla, Matt ? Sunt unii care ne caută.
Bine ?
Nu te apropia ! Altfel te împușc !
Dacă tot îți cumperi pistol...
Asigură-te că știi să-l folosești !
Tu ai venit la salon. Ce vrei ?
Pe lângă o tunsoare ? De unde vă cunoașteți voi două ?
Ne știm de ani de zile. Suntem surori vitrege.
- Nu c-ar fi treaba ta. - Și cred că nici banii...
Ăia luați din mașina răsturnată... Nici ăia nu-s treaba mea ?
Nu-ți spunem nimic, până nu aflăm cine ești
și de ce ne urmărești !
E cineva acasă ?
Află ce vrea și îndepărtează-te de ușă !
- Cine e ? - Numele meu e Dayne.
Scuze de deranj, dar tocmai mi s-a stricat mașina.
Îmi pare rău, dar nu suntem service.
Știu, dar am rămas fără baterie la telefon,
iar copiii mei intră în panică, așa că vă rog să mă lăsați să dau un telefon.
- Vă plătesc convorbirea ! - Deschide-i !
Uite cum a murit Jamie Hallen !
Am convins un tehnician să-mi copieze imaginile.
După impact, s-au oprit două mașini.
Au fost identificate plăcuțele de înmatriculare.
Priusul îi aparține lui Claire Ryan, Escortul, lui Matt Duggan.
Ei sunt confirmați. Dar privește mai departe !
- Încă două femei. Identificate ? - Nu.
Camerele sunt setate pentru a acoperi o zonă mare.
Rezoluția nu permite recunoașterea facială.
Abia acum devine interesant.
O valiză. Sigur acolo erau banii.
Trebuie să le găsim pe fete înaintea ucigașilor.
Cei de la Criminalistică au spus că le caută un detectiv.
- Foster, de la Secția 82. - Mai avem și altceva ?
Da... După 30 de minute, a apărut tipu' ăsta.
A sunat pe cineva.
- Dac-am fi știut ce spune... - Din păcate, nu suntem NSA.
Cred că mașina e nouă, fiindcă n-are numere de înmatriculare.
E convenabil.
Vrei și alte probleme, Carter ?
Du-te și vorbește cu Foster, vezi dacă știe ceva !
Ar fi plăcerea mea.
Finch, poți s-o cauți pe Susan McNally, la spitalul "St. George" ?
Mă ocup.
E totul în ordine ?
Ucigașii au venit după Wendy și Paula.
- Spune-mi că au dat greș. - Momentan. Fetele au fugit.
Sunt surori, Finch. Surori vitrege.
Dacă mama lor e tot la "St. George", cred că acolo se vor duce.
Mama lor e tot acolo.
E bolnavă ? De-asta au luat fetele banii ?
A căzut, și-a fracturat șoldul. Nu e neapărat bolnavă.
Problema e legată de casa ei. Ipoteca e mai mare decât prețul casei.
Banca a revendicat-o.
Măcar au luat banii dintr-un motiv bun. Știi cine a cumpărat-o ?
Caut. Ai grijă de fetele alea !
Fusco, sunt Carter. Am plecat de la Secția 82.
Nu există niciun detectiv Foster.
Cineva s-a folosit de un nume fals ca să vadă imaginile accidentului.
Claire a fost bătută. Ții minte ?
Cred că ucigașul a dat de ea după numărul de la mașină.
Apoi a torturat-o, ca să afle celelalte nume. Sună-mă !
Ce-i cu tine ? Urmărești un polițist ? Vrei să fii împușcat ?
- Îmi fac griji pentru tine. - Nu e cazul. Retrageți-vă !
Tu și prietenul tău de-acolo.
Hai să găsim un loc mai liniștit, în care să vorbim !
Sunteți de la CIA. Am cunoscut mulți ca voi în armată.
De ce vă faceți griji pentru mine ?
Din cauza celui pe care-l vânezi. E periculos.
Mi-a salvat viața... A fost un accident ?
Nu, dovedește doar că are instincte bune.
- Îl cunoașteți măcar ? - Da. I-am fost cel mai bun prieten.
Atunci, de ce vrei să-l prinzi ?
Înainte, ucidea oameni în slujba țării, acum, o face de plăcere.
Victimele lui... Cele despre care știm.
Pentru unele merită o medalie, pentru altele, o execuție.
- De ce-mi spuneți asta ? - Ca să știi cine e.
E foarte periculos, extrem de capabil,
dar afectat de lucrurile pe care a fost pus să le facă.
Caută mereu persoane de încredere. Paranoia îl împiedică să le găsească.
Nu înțeleg.
Kara Stanton era șefa lui din CIA. Formau o echipă.
Inseparabili. S-au salvat reciproc de multe ori, dar...
El a ucis-o și a dispărut.
L-am crezut mort. I-am pus poza pe perete, la Langley.
Acum trei luni, i-ai verificat amprentele. L-ai reînviat.
Vrem să-l prindem, înainte să mai omoare pe cineva.
Sau se sinucide.
Vrem să-l ajutăm.
Și eu ce rol am în toate astea ?
Are încredere în tine. Cum a avut încredere și-n ea.
Ne dorim să rămâneți în viață, atât tu, cât și el.
Vă mulțumesc că ați venit, dle Bannerman.
Orice, pentru poliție !
Jamie Hallen. A venit la petrecerea dvs. de acum două seri.
În trecere. Era drogat. I-am cerut să plece.
Chiar i-am comandat un taxi.
Din păcate, a plecat înainte să ajungă taxiul.
Făcea trafic de droguri ?
Îmi plăcea puștiul. Nu vreau să...
Vindea droguri ?
Nu știu. Dar, brusc, părea să aibă o grămadă de bani.
Hai să zicem așa...
Am auzit că se băgase într-un anturaj nepotrivit.
Am auzit, Fusco. Bannerman a confirmat povestea lui Hallen.
- A spus aceleași lucruri. - Nu ne ajută.
N-ai înțeles. A rostit aceleași cuvinte ca Hallen.
Interoghez mulți nătărăi. Mă prind se vorbesc între ei.
- Și-au pus la punct povestea ? - Deși ar fi trebuit să se urască ?
Cred că Bannerman punea ceva la cale cu Hallen.
Jamie îi încurca și acum l-au scos din joc.
Dle Reese ?
Sunt la spital.
Wendy e aici.
Nici urmă de Paula.
- Tu ce-ai aflat ? - Sunt pe-aproape.
Știu unde se ducea Jamie în noaptea aia. La aeroportul LaGuardia.
- Pleca undeva ? - Da.
Cu avionul lui Davis Bannerman.
Către Insulele Cayman, conform planului de zbor.
Jamie Hallen era singurul pasager.
Scuzați-mă ! Vă pot ajuta ? Căutați pe cineva ?
Tocmai le-am găsit. Mersi.
Ce căuta în Insulele Cayman ?
Cred că e ceva legat de fundația lui de caritate pentru orfani.
O să verific acum teoria asta. Te sun mai târziu.
- Unde e Paula ? - S-a dus să ia ceva de mâncare.
- Ne-am făcut griji pentru tine. - Nu pe mine voiau să mă omoare.
Îmi pare rău că te-am mințit.
Ați fost la locul accidentului. Vrei să-mi spui ce s-a întâmplat.
Ne plimbam.
Accidentul s-a produs chiar în fața noastră.
Am fugit și am găsit deja două persoane acolo, încercând să ajute.
Șoferul era mort, toată cocaina se vărsase peste el
și am găsit o valiză cu vreun milion de dolari în ea.
Un tânăr, un bolid, cocaină, bani gheață...
Am zis că sigur sunt bani obținuți ilegal.
Așa că i-ați luat.
I-am împărțit. Fiecare a luat câte 250 000.
Am fi rezolvat toate problemele.
Am greșit. Știam că e o greșeală.
Trebuia să fi sunat la 911 și să plecăm.
Unde-s banii ?
Sub patul mamei. Asistentele cred că e trusa ei de tricotat.
Tricotaje în valoare de 500 000 de dolari.
- Ce-aveți de gând să faceți ? - Vrem să le dăm banii înapoi.
Nu știm cine sunt tipii ăștia. Traficanți de droguri, mafioți...
Și mama ta ? Casa ei ?
Vom găsi o cale, cumva.
E Paula.
Ți-am trimis o poză.
Adu banii la etajul al treilea, în parcare.
Vino singură, dacă vrei ca prietena ta să trăiască !
L-am găsit. E mort. Banii au dispărut.
Sunt camere de luat vederi aici. Am nevoie de ajutor.
Dle Hallen, dânsul e Thomas Paine.
Dle congresman, vă mulțumesc că m-ați primit.
E o plăcere să cunosc un reprezentant al blogosferei. Luați loc !
- Purtați un nume celebru. - E un pseudonim.
Dușmanii dvs. încearcă să vă pună la pământ.
Și se folosesc de fiul dvs. pentru asta.
- De Jamie ? Cum ? - Prin șantaj.
Știți despre fundația pentru orfanii din Haiti ?
Da, sper că asta va fi moștenirea lui.
Eu sper să nu fie.
Au 30 de milioane de dolari în acel cont și n-au ajutat niciun copil.
E una dintre metodele clasice. Eu deschid un cont offshore...
Cine sunt "ei", pentru Dumnezeu ?
Băncile, evident. Bannerman și ai lui.
Umplu conturile cu bani, vă asociază și pe dvs. cu asta.
După care scot la iveală totul și vă ruinează.
Cel care ar trebui să curețe Wall Street,
brusc, devine la fel de corupt ca cei pe care-i anchetează.
- Ați declarat asta și la poliție ? - Nu.
Doar cei de pe Wall Street știu.
Vă ofer șansa de a vă sustrage din asta.
Fiind executor testamentar, puteți închide fundația
și transfera fondurile către Crucea Roșie.
Ce-ar mai avea dușmanii împotriva dvs. ? Nimic. Ați fi curat.
Și toți banii lor murdari s-ar duce către o cauză nobilă.
- E o idee genială. - Dar acționați rapid !
O s-o fac. Aveți vreun număr de contact ?
E scris aici. De-aia v-am zis că e un pseudonim.
Într-adevăr, dle Paine.
Vă rămân dator.
- Davis Bannerman. - Sunt Jim Hallen.
Înainte să mă întrebi ce fac, îți zic să nu sunt bine.
Nu numai că fiul meu e mort,
dar accidentul ăla s-ar putea să ne arunce în închisoare.
Ultimele două "probleme" vor fi rezolvate de oamenii mei. Calmează-te !
Nu pot. Un idiot de blogger a aflat despre fundația din Insulele Cayman.
Ce ? Cum ?
De unde să știu ?
Închidem tot și mutăm banii. Dar, mai întâi, află cine a "sifonat" !
Nicio problemă. Cum dăm de el ?
Fusco.
Dle detectiv Fusco, îți voi trimite o înregistrare.
- Carter. - Am auzit că ți-am creat probleme...
Poate.
Poate vii încoace, să-mi explici niște lucruri.
Nu, mersi. Dar te pot ajuta să dai bine pe altă parte !
Serios ?
Cei care i-au ucis pe Claire Ryan și pe Matt Duggan.
Sunt în parcarea spitalului "St. George".
Când se va întâmpla ?
- Trebuie să închid. - Stai !
Îți mulțumesc.
Fiindcă mi-ai salvat viața.
Cu plăcere.
Ești gata ?
Snow.
Tocmai m-a sunat.
Știu unde va fi.
Apelează acel număr !
Spune-i că nu vă vede, pe tine și banii, până nu o arată pe Paula.
Am ajuns. Dar n-o să fac nimic, până nu mă asigur că Paula e bine.
În ordine.
Paula e bine. O să te duci către ea.
Dacă strig, fugi ! E clar ?
Du-te !
Iarăși tu ?
- Nu mai știi unde ai parcat ? - Aștept pe cineva.
Bine. Noapte bună !
Wendy, Paula, fugiți !
Fugi, Paula !
Am crezut că ești amabilă.
Sunteți bine ?
Iei tu ăștia ?
Nu. I-ați meritat.
Nimeni n-o să mai vină după voi. Pentru moment.
Ar trebui să plecați. Rapid !
Îți mulțumesc. Fiindcă mi-ai salvat viața.
Cu plăcere.
Tocmai a sunat.
Știu unde va fi.
- Controlezi camerele ? - Da. Le deconectez acum.
Salut, John !
- Mark. - Mă bucur să te văd în viață.
Sunt convins.
Mă mir c-ai ajuns la New York.
Credeam c-o să-ți cumperi o cabană în pădure. Prin Montana.
Ce vrei, Mark ?
E timpul să vii acasă, John. Cazierul tău e curat.
Știi că asta nu se va întâmpla.
- Îl vezi ? - Negativ.
Coboară și găsește-l !
Carter ! La naiba !
- Harold ! - Am încercat să te sun.
Da.
- Am fost cam ocupat. - Unde ești ?
În clădirea parcării. Situația nu e prea bună.
- Carter te-a vândut. Au ajuns la ea. - Da, sunt inteligenți.
Voiam să-ți mulțumesc, Harold, fiindcă mi-ai oferit o a doua șansă.
Nu s-a terminat. Sunt aproape. Vino la parter !
Nu te apropia ! Nu risca !
Stați pe loc !
Tu ?
Ia-l de-aici ! Haide !
Plecați !
Subtitrare: Retail TITLES MEDIA
Subtitrare descarcata de pe www.RegieLive.ro Portalul Studentesc Nr. 1 in Romania